b'\n_START_ARTICLE_\nHavisevanj\xc3\xa4rvi\n_START_SECTION_\nMaantietoa\n_START_PARAGRAPH_\nJ\xc3\xa4rven pinta-ala on 37 hehtaaria ja se on 2,5 kilometri\xc3\xa4 pitk\xc3\xa4 ja 250 metri\xc3\xa4 leve\xc3\xa4. Vaikka j\xc3\xa4rven yli on rakennettu korkeaj\xc3\xa4nnitelinja, ei valtatiet\xc3\xa4 9 haluttu vied\xc3\xa4 j\xc3\xa4rven yli. Valtatie kiert\xc3\xa4\xc3\xa4 j\xc3\xa4rven sen it\xc3\xa4p\xc3\xa4\xc3\xa4n ohi 150 metrin et\xc3\xa4isyydelt\xc3\xa4. J\xc3\xa4rvell\xc3\xa4 on kartan mukaan kolme pient\xc3\xa4 ja luotomaista saarta. Sen rantaviivan pituus on 5,8 kilometri\xc3\xa4 ja sen rannat ovat mets\xc3\xa4maata ja sen l\xc3\xa4nsip\xc3\xa4\xc3\xa4ss\xc3\xa4 asuinaluetta. L\xc3\xa4nsip\xc3\xa4\xc3\xa4n ja S\xc3\xa4rkij\xc3\xa4rven v\xc3\xa4liin on rakennettu Havialan asuinalue, jonne tulee tie Onkij\xc3\xa4rven l\xc3\xa4helt\xc3\xa4 valtatielt\xc3\xa4 9. Etenkin j\xc3\xa4rven etel\xc3\xa4rannalla on runsaasti vapaa-ajan asuntoja, mutta pohjoisrannalla ja it\xc3\xa4p\xc3\xa4\xc3\xa4ss\xc3\xa4 niit\xc3\xa4 on kymmenisen lis\xc3\xa4\xc3\xa4. J\xc3\xa4rven it\xc3\xa4p\xc3\xa4\xc3\xa4n l\xc3\xa4hell\xc3\xa4 Haukkavuorella on kalliolouhos.\n_START_SECTION_\nVesist\xc3\xb6suhteet\n_START_PARAGRAPH_\nJ\xc3\xa4rvi sijaitsee Kokem\xc3\xa4enjoen vesist\xc3\xb6ss\xc3\xa4 (vesist\xc3\xb6aluetunnus 35) L\xc3\xa4ngelm\xc3\xa4veden ja Hauhon reittien valuma-alueen (35.7) Vesij\xc3\xa4rven valuma-alueella (35.73), jonka Havisevanj\xc3\xa4rven-Myllyojan valuma-alueeseen se kuuluu. J\xc3\xa4rven vedenpinnan korkeus on 117,7 metri\xc3\xa4 mpy. Siihen on johdettu vain muutama ja lyhyt mets\xc3\xa4oja. Pohjoisrantaan laskee Personoja, joka tuo Havisevanvuoren l\xc3\xa4nsipuolelta Personlammin, Alisen Salmij\xc3\xa4rven, Haukij\xc3\xa4rven ja Ylisen Salmij\xc3\xa4rven laskuvesi\xc3\xa4 ja Havisevanvuoren luoteispuolella sijaitsevien Personsoiden kuivatusvesi\xc3\xa4. J\xc3\xa4rven l\xc3\xa4nsip\xc3\xa4\xc3\xa4h\xc3\xa4n laskee viereisen S\xc3\xa4rkij\xc3\xa4rven laskuoja. Havisevanj\xc3\xa4rven laskuoja Myllyoja mutkittelee ensin lounaaseen p\xc3\xa4in ja sitten se k\xc3\xa4\xc3\xa4ntyy Suinulan asuinalueen l\xc3\xa4pi it\xc3\xa4\xc3\xa4n, miss\xc3\xa4 se virtaa Havisevan peltoalueen l\xc3\xa4pi. Myllyoja laskee 1,6 kilometrin p\xc3\xa4\xc3\xa4ss\xc3\xa4 Vesij\xc3\xa4rven Havisevanlahteen. Myllyojalle kertyy pudotusta 30,8 metri\xc3\xa4.\n_START_SECTION_\nHistoriaa\n_START_PARAGRAPH_\nVuoden 1855\xe2\x88\x921856 Kalmbergin kartastossa j\xc3\xa4rvi oli merkitty karttaan samannimisen\xc3\xa4 kuin nyky\xc3\xa4\xc3\xa4n. Sille oli merkitty laskuoja, joka kulki niittymailla ja mets\xc3\xa4ss\xc3\xa4 samaa reitti\xc3\xa4 kuin t\xc3\xa4n\xc3\xa4\xc3\xa4n. Se laski Vesij\xc3\xa4rveen Havisevan kyl\xc3\xa4ss\xc3\xa4, jossa oli laaja peltoalue. J\xc3\xa4rvi oli tuolloin autio, mutta sen takana ja etel\xc3\xa4puolella oleville metsiin raivatuille niityille tuli kyl\xc3\xa4st\xc3\xa4 mets\xc3\xa4polkuja._NEWLINE_Vuoden 1954 peruskartassa n\xc3\xa4kyy miten S\xc3\xa4rkij\xc3\xa4rven peltopalstojen ja Havisevanj\xc3\xa4rven v\xc3\xa4liin oli rakennettu Tampellan kaksiosaista omakotialuetta. Toinen osa siit\xc3\xa4 sijaitsi Onkij\xc3\xa4rven pohjoisrannalla. Alueelle tuli tie Suinulasta.'